RO Jurnalul Oficial al Uniunii Europene C 57/27

Comunicare din partea Guvernului francez cu privire la Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de concesionare a zăcămintelor de hidrocarburi lichide sau gazoase, denumită „Permis Sud Midi”)

(Text cu relevanță pentru SEE)

(2009/C 57/07)

La 30 mai 2008, societatea Gazonor SA, cu sediul social la adresa rue Ampère, BP 52, F-62420, Billy Montigny, a înaintat o cerere de obținere a unei autorizații, pentru o perioadă cinci ani, de prospectare a hidrocarburilor lichide sau gazoase, denumită „Permis Sud Midi”, pentru o suprafață de aproximativ 929 de kilometri pătrați situată în departamentele Nord și Pas de Calais. Perimetrul în care este valabilă această autorizație este delimitat de arcele de meridiane și paralele care unesc succesiv punctele definite în cele ce urmează prin coordonatele lor geografice, meridianul de origine fiind cel al Parisului.

Punct Longitudine Latitudine 1 0,10 grade E 56,10 grade N 2 0,10 grade E 55,90 grade N 3 0,30 grade E 55,90 grade N 4 0,30 grade E 55,80 grade N 5 0,90 grade E 55,80 grade N 6 0,90 grade E 55,93 grade N 7 0,86 grade E 55,93 grade N 8 0,86 grade E 55,94 grade N 9 0,82 grade E 55,94 grade N 10 0,82 grade E 55,98 grade N 11 0,80 grade E 55,98 grade N 12 0,80 grade E 56,00 grade N 13 0,71 grade E 56,00 grade N 14 0,71 grade E 55,98 grade N 15 0,56 grade E 55,98 grade N 16 0,56 grade E 55,97 grade N 17 0,50 grade E 55,97 grade N 18 0,50 grade E 55,98 grade N 19 0,48 grade E 55,98 grade N 20 0,48 grade E 55,99 grade N 21 0,45 grade E 55,99 grade N 22 0,45 grade E 56,00 grade N 23 0,44 grade E 56,00 grade N 24 0,44 grade E 56,01 grade N 25 0,41 grade E 56,01 grade N 26 0,41 grade E 56,02 grade N 27 0,37 grade E 56,02 grade N 28 0,37 grade E 56,03 grade N 29 0,33 grade E 56,03 grade N 30 0,33 grade E 56,04 grade N 31 0,28 grade E 56,04 grade N 32 0,28 grade E 56,05 grade N 33 0,18 grade E 56,05 grade N 34 0,18 grade E 56,07 grade N 35 0,14 grade E 56,07 grade N 36 0,14 grade E 56,09 grade N 37 0,13 grade E 56,09 grade N 38 0,13 grade E 56,10 grade N

Depunerea cererilor și criteriile de atribuire a drepturilor de exploatare minieră

Solicitanții care au depus cererea inițială și cei care depun cereri concurente trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente se adresează ministrului responsabil cu sectorul minier, la adresa indicată mai jos.

Deciziile privind cererea inițială și cererile concurente se iau în conformitate cu criteriile de atribuire a drepturilor de exploatare minieră, definite la articolul 6 din decretul menționat, până cel târziu la 7 iulie 2010.

Condiții și cerințe privind exercitarea activității și încetarea acesteia

Solicitanții sunt invitați să consulte articolele 79 și 79.1 din codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Informații suplimentare se pot obține de la următoarea adresă: Ministère de l'écologie, de l'énergie du développement durable et de l'aménagement du territoire (Direction générale de l'énergie et climat, Direction de l'énergie, Sous-direction de la Sécurité d'Approvisionnement et des Nouveaux Produits Energétiques, Bureau exploration et production des hydrocarbures), 41, Boulevard Vincent Auriol, F-75703 Paris Cedex 13 [telefon (33) 153 94 14 81, fax (33) 153 94 14 40].

Actele cu putere de lege și reglementările menționate anterior pot fi consultate pe site-ul Légifrance, la adresa:

http://www.legifrance.gouv.fr

(1) JO L 164, 30.6.1994, p. 3.